《泛舟入后溪（后一首一作于鹄诗）》
唐代·羊士谔

东风朝日破轻岚，仙棹初移酒未酣。

玉笛闲吹折杨柳，春风无事傍鱼潭。

雨馀芳草净沙尘，水绿滩平一带春。

唯有啼鹃似留客，桃花深处更无人。

作者简介：羊士谔（约762～819），泰山（今山东泰安）人。贞元元年礼部侍郎鲍防下进士。顺宗时，累至宣歙巡官，为王叔文所恶，贬汀州宁化尉。元和初，宰相李吉甫知奖，擢为监察御史，掌制诰。後以与窦群、吕温等诬论宰执，出为资州刺史。士谔工诗，妙造梁《选》，作皆典重。与韩梓材同在越州，亦以文翰称。著集有《墨池编》、《晁公武郡斋读书志》。